

Anára gielddas leat ohcanláhkái áigodagas 1.10.2021-20.10.2021

**Guokte lagašdivššára doaimma Bálvalanguovddáš Koivikkoi**

Doaimmaid dálá bidjanbáiki lea Bálvalanguovddáš Koivikko. Bargui sáhttá gullat maiddái Mátta-Anára guovllu gieddebargguid bargan. Bargoáigemállen lea áigodatbargoáigi ja bargu lea golbmavuorrobargu. Gelbbolašvuođagáibádussan lea bargui heivvolaš sosiála- ja dearvvasvuođasuorggi vuođđodutkkus dahje eará vástideaddji dutkkus. Bargu eaktuda návccaid bargat iešráđálaččat, buriid gulahallan ja ovttasbargodáidduid ja aktiivvalaš barggu dikšuma. Vuodjinkoarta lea vealtameahttun. Anára gielda lea suovahis bargosearvvuš. Doaimmat devdojuvvojit 1.12.2021 rájes dahje soahpamuša mielde.

Virggeguovdásaš bálká lea 2207,18. Lassin máksojuvvojit GVBES:ii gullevaš ovddut ja Anár-lassi 3 %. Doaimmat devdojuvvojit guđa mánu geahččalanáiggiin. Ovdal doaimma vuostáiváldima galgá bargui válljejuvvon doaimmahit dohkálaš doaktárduođaštusa (T-skovvi) iežas dearvvasvuođadilis sihke njoammudávdalága (1227/2016) 48 § miel duođaštusa heivvolašvuođastis.

Lassedieđuid addiba buohccedivššár Marjo Onnela, tel. 040 648 7354 dahje rabasdivššu hoavda Mirja Laiti, tel. 040 844 5627.

Doaimmaide ohcan dáhpáhuvvá nu, ahte ohcamuš guđđojuvvo Anára elektrovnnalaš bargoohcanbálvalussii čujuhusas [www.kuntarekry.fi](http://www.kuntarekry.fi). Jus dus ii leat vejolašvuohta guođđit elektrovnnalaš ohcamuša, sádde ohcamuša poastta bokte: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Ivalo. Čális konfaluhttii: “hakemus toimeen”.

Ohcci galgá laktit ohcamuššii dutkkusduođaštusa sihke eará oahppo- ja bargoduođaštusaid, maidda háliida doarjalit. Mildosiid galgá laktit Kuntarekry ohcamuššii dahje sáddet bajábealde máinnašuvvon čujuhussii.

1.10.2021 Rabasdivššu hoavda